Tradisi lisan

Tradisi lisan, budayo lisan jo adat lisan adolah pasan atau kasaksian nan dipasambahkan dari satu generasi ka generasi nan lain. Kasadonyo pasan atau pangakuan disampaikan malalui kato-kato, pidato, lagu, dan dapek carito rakyat, nasihat, balada atau lagu. Jo caro iko, mungkin suatu masyarakaik dapek manyampaikan sijarah lisan, sastra lisan, hukum lisan jo ilmu-ilmu lainnyo ka generasi nan ka datang tanpa mamasuakan bahaso nan tatulih. Jadi, tradisi lisan harus dilestarikan karano tradisi lisan marupokan salah satu sumber sijarah.
Manuruik John Foley, tradisi lisan alah manjadi tradisi manusia kuno nan ditamui di saluruah dunia. Arkeologi modern alah manampak bukti upaya manusia untuak malestarikan jo manyebarkan seni jo pangatahuan nan sacaro utuih atau sabagian dari tradisi lisan, di antaro babagai-bagai budayo:
Di Indonesia ado sakitar 4.521 tradisi lisan nan mamaralukan palindungan. Itu dek karano arus globalisasi nan manimbuakan karusakan pado tradisi lisan. Di Asia panyebaran carito rakyar, mitologi jo kitab suci di India kuno, dalam agamo India nan balain, dikarajokan jo tradisi lisan, nan dijago sacaro tapek jo sacaro rinci jo teknik mnemonic. Kutipan teks Budha awalnyo juo umumnyo diyakini sabagai tradisi lisan. Manuruik Goody, teks Veda labiah kamungkinan marujuak kapado tradisi nan tatulih jo lisan, manyabuiknyo sabagai "produk paralel dari masyarakaik nan pandai mambaco".
Budaya pribumi Australia alah bakambang capek dalam tradisi lisan jo sijarah lisan nan diturunkan salamo ribuan taun. Dalam panelitian nan dipublikasikan pado Februari 2020, bukti baru manunjuak baso gunung api Budj Bim jo Tower Hill malatuih antaro 34.000 jo 40.000 taun nan lalu. Hal iko adolah "bateh umua minimum untuak kahadiran manusia di Victoria", dan dapek juo diartikan sabagai bukti sijarah lisan urang Gunditjmara, urang Aborigin Australia Victoria barat daya, nan mancaritokan erupsi gunuang gunuang manjadi babarapo tradisi lisan paliang lamo nan pernah ado. Sabuah kapak ditamukan di bawah abu vulkanik pado taun 1947 manunjuak baso manusia manghuni wilayah iko sabalun letakkan Tower Hill.
Sado dari literatur Yunani kuno, kato Steve Reece, dalam babarapo hal adolah lisan, jo sastra nan partamo adolah lisan. Puisi epik Homer, kato Michael Gagarin, banyak disusun, ditampilkan, sarato dibagikan sacaro lisan. Dek carito jo legenda dipatunjuakan dimuko panduduak nan jauah, para panyanyi ka maganti namo nan ado dalam carito jo tokoh atau panguwaso lokal untuak mambari carito nan baraso lokal sahinggo tahubuang jo penonton, tapi mambuek historisitas nan ditanamkan dalam tradisi lisan manjadi indak dapek diandalkan. Kurangyo teks nan ado tantang tradisi agamo Yunani jo Romawi lah mambuek para ahli manganggap iko sabagai ritualistik dan diturunkan sabagai tradisi lisan, tapi babarapo ahli indak satuju baso ritual kompleks dalam paradaban Yunani jo Romawi kuno adolah produk eksklusif dari tradisi lisan. Kitab Taurat jo sastra Yahudi kuno lainnyo, Alkitab Yahudi-Kristen jo teks-teks dari abaik-abaik awal Kristen marasokan asal dari tradisi lisan, jo istilah "Ahli Kitab" marupokan konstruksi abad patangahan. Hal iko dibuktikan, misalnyo jo babarapo kato-kato Alkitab nan dikatokan dek Paulus nan manyatokan "tradisi nan diingek sabalunnyo nan inyo manarimo" sacaro lisan.
Sistem panulisan indak dikatawui ado di antaro panduduak asli Amerika Utara sabalun kontak jo urang Eropa. Tradisi carito lisan tu tumbuah subur dalam konteks nan indak manggunoan tulisan untuak mancatat jo manjago sijarah, pangatahuan ilmiah, jo praktik sosial. Samantaro babarapo kisah dicaritokan untuak hiburan jo untuak maisi wakatu luang, sabagian manjadi palajaran praktis dari pangalaman suku nan ditarimo pado masalah moral, sosial, psikologis, jo masalah lingkungan. Carito iko marupokan karakter jo keadaan fiksi, supernatural, atau balabihan emosi jo moral nan nyato sabagai sarana untuak ma aja. Alua carito ko biasonyo manyatokan situasi iduik nan bana dan mungkin dituju untuak urang-urang tatantu nan dikatawui dek penonton carito. Jo caro iko, tekanan sosial dapek ditangani tanpa manyababkan malu atau pangucilan sosial. Misalnyo dari pado mahariak, urang tui Inuit dapek malapeh anak-anaknyo untuak indak maninggakan ka tapi aia jo carito tantang binatang-binatang di lauik nan punyo tas untuak anak-anak dalam jangkauan nyo. Ciek carito bisa mambarikan puluahan palajaran. Carito juo digunokan sabagai sarana untuak manimbang apakah ide jo praktik budaya tradisional efektif dalam manangani keadaan kontemporer atau apakah paralu ditinjau baliak. Pada carito urang asli Amerika marupokan pangalaman kolaboratif antaro carito jo panonton.
Suku asli Amerika biasonyo alun punyo pandongen suku profesional nan ditandoi jo status sosial. Carito dapek dicaritokan dek siapo sajo, jo satiok pandongeng mambaco carito manggunokan infleksi vokal, pilihan kato, isi, atau bantuknyo surang-surang. Pancarito indak hanyo manggunoan ingatanyo surang, tapi juo pado ingatan kolektif atau kasukuan nan mancapai di lua pangalaman surang tapi tatap marujuak kapado realitas basamo. Bahaso asli dalam babarapo kasus punyo sampai 20 kato untuak manggambarkan ciri fisik sarupo hujan atau salju jo dapek manggambarkan spektrum emosi manusia jo caro nan sangaik akurat, mambuek para pancarito dapek manyatokan pandangan pribadi surang pado carito bardasarkan pangalaman hiduiknyo surang. Kalancaran dalam mangabek carito mambuek carito dapek diterapkan ka lingkungan sosial nan balain manuruik tujuan narator pado maso itu. Penjalasan kisah surang rancak dianggap sabagai respon kapado penjalasan urang lain, jo parubahan plot nan manyarankan caro alternatif untuak manggunokan ide-ide tradisional pado kondisi saat iko. Urang-urang nan mandangakan carito tu, mungkin lah mandanga carito nan samo atau mungkin lah mandangakan carito nan samo tu surang-surang. Hal iko indak manurunkan makna kisah, dek karano, katuju untuak mangatawui tantang apo nan tajadi salanjuiknyo adolah labiah kurang paralu dari mandanga perspektif baru tantang tema jo plot nan terkenal. Pancarito nan labiah tuo umumnyo indak paduli jo pabedaan antaro versi kajadian sajarahnyo jo versi suku-suku panduduak nan ado di dakeknyo, sarupo dalam kisah asalnya. Carito suku dianggap bana dalam kerangka acuan jo pangalaman suku itu surang.
Carito digunokan untuak mangaluwakan jo manjalehankan sijarah suku jo sajarah lingkungan, nan acok kali tahubuang sacaro arek. Contonyo, tradisi lisan panduduak nan marantau di Pasifik Barat Laut, marujuak ka bencana alam sarupo gampo jo tsunami. Babarapo kabudayaan dari Pulau Vancouver jo Washington punyo carito nan manunjuak perjuangan fisik antaro Thunderbird jo Paus. Salah satu kisahnyo tantang Thunderbird, nan dapek mambuek guntua jo sahinggo inyo manggerak bulu, manikam dagiang paus jo cakar, mambuek paus tu sampai ka dasar lauik, maambiak pulo Thunderbird jo inyo. Gambar lain manggambari Thunderbird mangangkek paus dari Bumi jo manjatuhannyo baliak. Panampakan daerah dalam tema jo karakter manunjuakan bahwa carito-carito iko manunjuak pangalaman iduik dari gampo jo banjir dalam ingatan suku. Manuruik satu kisah dari suku Suquamish, Agate Pass dibuek pado saat gampo bumi mampalueh salurannyo akibat dari patampuran bawah aia antaro ula jo buruang. Carito lain di wilayah iko manggambarkan pambentukan lembah glasial jo morain sarato kajadian tanah longsor, jo carito nan digunokan pado kasus untuak mangidentifikasi jo manantukan tanggal gampo bumi nan tajadi pado 900 jo 1700 Masehi. Contoh lain adolah Arikara, carito asal dari "dunia bawah" nan kalam, nan mungkin marupokan ingatan tantang kahidupan di Lingkaran Arktik salamo zaman es panuah, jo carito nan mamiliki "celah nan dalam", nan mungkin marujuak ka Grand Canyon. Talapeh dari contoh kesepakatan antaro catatan geologi jo arkeologi di satu pihak jo catatan lisan Asli di lain sisi, babarapo ahli alah mamparingekkan validitas historis tradisi lisan dek karekaannyo kapado parubahan detail dari maso ka maso dan kurangnyo tanggal nan tapek. Akta Panguasaan dan Pamulihan Tugu Native American ma anggap tradisi lisan sabagai sumber bukti nan layak untuak mambangun afiliasi antaro objek budaya jo bangso Adat.
Carito-carito nan acok dicaritokan dalam tradisi lisan dapek mambantuak berito atau pandapaik, nan manyampaikan kajadian-kajadian di maso lampau atau kajadian-kajadian nan indak disangko-sangko nan pernah tajadi pado niniak moyang kito sarupo mimpi, panglihatan, atau ilham dari Allah. Di dalam paradaban manusia sabalun mangarati tulisan, untuak mandapek informasi nan akurat, panyampaian berito sacaro lisan manjadi paratian khusus, tujuannyo adolah untuak manjago jo manyebarkan tradisi untuak generasi-generasi nan ka datang. Di satiok adaik jo nagara ado ciri khas jo caro nan babeda dalam proses bahaso. Babarapo di antaronyo malalui pangajaran langsung, sanksi ritual, komunikasi esoterik, jo kadang-kadang melibatkan benda mnemonik.[31][31][32]
Para niniak moyang atau tokoh adaik manyampaikan tradisi lisan ka anak-anak jo mambari pangajaran malalui sikolah khusus jo sagalo instrumen pangajaran nan inyo jadikan sangaik suci. Bukti ado tradisi sarupo iko ditamui di Kapulauan Marquesas, Polinesia. Di Rwanda, niniak moyang nan manguasai silsilah atau nasab karajaan, pujangga jo panulih kronik manganduang panyebaran carito-carito ka generasi panaruihnyo, nan satiok jabatan punyo namo jo tugas nan balain sarupo Abacurabwenge (ahli silsilah), batugas untuak mangingekkan daftar katurunan rajo jo ratu; Abateekerezi (ahli kronik), batugas mangingekkan kajadian nan paliang penting dari babarapo pamarintahan; jo Abiru, batugas untuak majago rahasia karajaan. Inyo maagiahan hukuman untuak satiok urang nan salah untuak mangecek kato nan salah katiko tradisi sedang balangsuang. Di Selandia Baru, urang nan manyababkan kasalahan iko ka di agiah hukuman jo hukuman mati, dan untuak sabagian dari masyarakaik ka manarimo hukum sosial jo bahan-bahan cameeh jikok indak dapek mangecek tantang sajarah niniak moyangnyo.
Di babarapo wilayah, tradisi lisan hanyo ditarimo untuak urang-urang nan ado bahaso khusus nan indak sadonyo dapek ditafsirkan sacaro jaleh dek sado masyarakaik. Ikolah nan disabuik tradisi esoterik. Salah satu tradisi nan ado pado karajaan Inca manunjuak baso inyo mampunyoi babarapo caro nan balain dalam manarangkan carito sacaro lisan. Carito-carito rahasia umumnyo di ajakan di sikolah khusus bangsawan dek Amauta (urang ahli sejarah), carito-carita populernyo diekspresikan dalam bantuak puisi hasil bantuakan pajabaik karajaan jo dinampakkan di muko umum, carito tokoh-tokoh terkenal punyo kajian nan balainan nan dibawok dek Quipumaoc, dan untuak carito-carito nan bahubungan jo karajaan ado kajian nan balain juo, nan kasadonyo masih ditamui dek karajaan.[35][35]
Untuak manolong maingekkan tradisi, niniak moyang juo manggunokan benda-benda material nan diyakini punyo arti historis (mnemonik) nan diturunkan dari ciek generasi ka generasi nan lain. Contoh panggunoan benda mnemonik nan ditamukan di Peru adolah Quipu (sarato tali nan warna jo panjang nan babeda nan diikek manjadi ciek dan dikaikkan ka kapalo). Quipu dapek maagiahkan informasi tantang panjang maso jabatan rajo jo sipaik, kepribadian, jo mode kapamimpinannyo. Panggunoan alat mnemonik lainnyo nan banyak juo ditamui sarupo di Polinesia adolah bantuak batang nan dibuek sayatan di bagian atehnyo. Di Karajaan Bono Mansu, Afrika Barat, barupo pot nan disabuik Kudou dilatakkan di ateh kuil dakek makam rajo sabagai tando lamonya rajo bakuaso.
Salamo ribuan taun sabalun panamuan tulisan, nan marupokan fenomena nan tajadi kini dalam sajarah manusia, tradisi lisan marupokan cieknyo alat komunikasi nan tasadio untuak mambantuak jo manjago masyarakaik jo institusinyo. Salain itu, banyak penelitian - nan dilakukan di anam benua - alah manunjuak baso tradisi lisan masih manjadi mode komunikasi nan dominan di abaik ka-21, walaupun tingkek pamahaman huruf maningkaik.